Tseresiin
Tseresiin (ladina keelest cera 'vaha') on kollane kuni pruun vahataoline aine, küllastunud süsivesinike segu. Tseresiini toodetakse osokeriidist, eraldatakse nafta töötlemise saadustest või valmistatakse sünteetiliselt. Keemilise töötlemise, ekstraheerimise ja filtreerimise tulemusel saadakse valge lõhnatu tseresiin, mille sulamistemperatuur on 62–80 °C. Tseresiini kasutatakse mesilasvaha aseainena plastsete määrete, kreemide ja salvide, sanuti küünalde valmistamiseks.